CELEX: E2012P0008
Language: da
Date: 2012-07-15 00:00:00
Title: Sag anlagt den 15. juli 2012 af DB Schenker mod EFTA-Tilsynsmyndigheden (Sag E-8/12)

18.10.2012   
            
            
               DA
            
            
               Den Europæiske Unions Tidende
            
            
               C 314/10
            
         Sag anlagt den 15. juli 2012 af DB Schenker mod EFTA-Tilsynsmyndigheden
   (Sag E-8/12)
   2012/C 314/09
   Den 15. juli 2012 anlagde Schenker North AB, Schenker Privpak AB og Schenker Privpak AS (under ét »DB Schenker«), repræsenteret ved Jon Midthjell, advokat i Advokatfirmaet Midthjell AS, Grev Wedels plass 5, N-0151 Oslo, Norge, sag mod EFTA-Tilsynsmyndigheden.
   Sagsøgerne anmoder EFTA-Domstolen om at:
   
               1)
            
            
               Annullere den anfægtede beslutning, som sagsøgerne fik forkyndt den 18. maj 2012 i ESA-sag nr. 68736 (DB Schenker), i det omfang hvor der nægtes indsigt i:
               
                           i)
                        
                        
                           En komplet fortegnelse over sagsakterne i sag nr. 34250 (Norway Post/Privpak)
                        
                     
                           ii)
                        
                        
                           Et brev dateret eller modtaget den 13. juli 2010 fra Norway Post
                        
                     
                           iii)
                        
                        
                           Referater af møder mellem sagsøgte, herunder sagsøgtes formand, og Norway Post og/eller den norske regering
                        
                     
         
               2)
            
            
               Annullere den anfægtede beslutning, som sagsøgerne fik forkyndt den 23. maj 2012 i ESA-sag nr. 68736 (DB Schenker), i det omfang hvor der nægtes indsigt i en komplet fortegnelse over sagsakterne i denne sag
            
         
               3)
            
            
               Annullere den anfægtede beslutning, som sagsøgerne fik forkyndt den 2. juli 2012 i ESA-sag nr. 68736 (DB Schenker), i det omfang hvor der nægtes indsigt i:
               
                           a)
                        
                        
                           procedurerne for behandling af sagsakter, herunder, men ikke kun, arbejdsgangen ved registrering af indgående/udgående korrespondance og interne dokumenter, hvem der har beføjelse til at åbne/lukke sagsnumre og registrere dokumenter og akter i en sag, hvilke oplysninger der skal registreres om hvert dokument/hver akt i sagsøgtes database
                        
                     
                           b)
                        
                        
                           procedurerne for behandling af anmodninger om aktindsigt efter de regler om aktindsigt, der er fastsat i EFTA-Tilsynsmyndighedens afgørelse nr. 407/08/KOL af 27. juni 2008
                        
                     
                           c)
                        
                        
                           de beslutninger truffet af kollegiet, som indeholder den aktuelle bemyndigelse af direktørerne for sagsøgtes administrationsafdeling, konkurrence- og statsstøtteafdeling og juridiske afdeling.
                        
                     
         
               4)
            
            
               Dømme EFTA-Tilsynsmyndigheden og eventuelle intervenerende parter til at betale sagens omkostninger.
            
         
      Retlige og faktiske omstændigheder samt anbringender:
   
   
               —
            
            
               Sagsøgerne Schenker North AB, Schenker Privpak AB og Schenker Privpak AS (under ét »DB Schenker«) indgår i en international speditør- og logistikkoncern, der ejes af Deutsche Bahn AG. Schenker North AB driver koncernens aktiviteter til lands, til søs og ad jernbane i Norge, Sverige og Danmark, herunder datterselskaberne Schenker Privpak AS og Schenker Privpak AB.
            
         
               —
            
            
               Den 14. juli 2010 traf EFTA-Tilsynsmyndigheden en afgørelse i sag nr. 34250 (Norway Post/Privpak), der fastslog, at Norway Post havde misbrugt sin dominerende stilling på det norske marked for distribution af pakker fra virksomhed til kunde i perioden 2000-2006. Afgørelsen blev stadfæstet af EFTA-Domstolen i sag E-15/10 Posten Norge AS mod EFTA-Tilsynsmyndigheden. Sagsøgerne har anlagt sag mod Norway Post for at opnå erstatning for tab, sagsøgerne har lidt som følge af denne overtrædelse, og ønsker indsigt i sagsøgtes sagsbehandling. Den 3. august 2010 begærede sagsøger aktindsigt i sagsakterne i sag nr. 34250 i henhold til de regler for aktindsigt, der er fastsat af EFTA-Tilsynsmyndigheden ved afgørelse nr. 407/08/KOL af 27. juni 2008.
            
         
               —
            
            
               Den 8. marts 2012 fremsatte sagsøgerne efter artikel 37, stk. 2, i tilsyns- og domstolsaftalen en formel opfordring til sagsøgte til at træffe endelig afgørelse om deres anmodning om aktindsigt af 3. august 2010. I et særskilt søgsmål, sag E-7/12, gør sagsøgerne gældende, at sagsøgte siden undlod at træffe afgørelse om deres anmodning om aktindsigt efter udløbet af fristen for den administrative procedure og i øvrigt behandle deres anmodning om aktindsigt efter de gældende regler, hvilket også påførte dem tab.
            
         
               —
            
            
               Sagsøgerne gør gældende, at de i denne sag indgav to yderligere anmodninger om aktindsigt til sagsøgte den 12. marts 2012 og den 11. april 2012, hvori de anmodede om indsigt i fortegnelsen over sagsakterne i deres egen aktindsigtssag, ESA-sag nr. 68736, samt i de interne procedurer/instrukser for sagsøgtes behandling af sagsakter og anmodninger om aktindsigt.
            
         
               —
            
            
               Den 18. maj 2012, 23. maj 2012 og 2. juli 2012 meddelte sagsøgte sagsøgerne sine afgørelser angående henholdsvis deres første anmodning om aktindsigt af 3. august 2010, deres anden anmodning af 12. marts 2012 og deres tredje anmodning af 11. april 2012. Sagsøgerne har nedlagt påstand om hel eller delvis annullation af disse afgørelser.
            
         Sagsøgerne gør gældende, at EFTA-Tilsynsmyndigheden:
   
               —
            
            
               hvad angår den første afgørelse af 18. maj 2012 har tilsidesat artikel 2, stk. 1, i afgørelsen om aktindsigt og artikel 16 i tilsyns- og domstolsaftalen,
            
         
               —
            
            
               hvad angår den anden afgørelse af 23. maj 2012 har misbrugt sine beføjelser og tilsidesat artikel 2, stk. 1, i afgørelsen om aktindsigt og artikel 16 i tilsyns- og domstolsaftalen, og
            
         
               —
            
            
               hvad angår den tredje afgørelse af 2. juli 2012 har tilsidesat artikel 2, stk. 1, i afgørelsen om aktindsigt og artikel 16 i tilsyns- og domstolsaftalen.